97/529/EY: Komission päätös, tehty 9 päivänä heinäkuuta 1997, DCS 1800 -taajuusalueella toimivissa II-vaiheen yleisissä digitaalisissa solukkopohjaisissa televerkoissa käytettävien matkaviestimien puhelinsovellusten vaatimuksia koskevista yhteisistä teknisistä määräyksistä (ETA:n kannalta merkityksellinen teksti)



Virallinen lehti nro L 215 , 07/08/1997 s. 0065 - 0067



KOMISSION PÄÄTÖS, tehty 9 päivänä heinäkuuta 1997, DCS 1800 -taajuusalueella toimivissa II-vaiheen yleisissä digitaalisissa solukkopohjaisissa televerkoissa käytettävien matkaviestimien puhelinsovellusten vaatimuksia koskevista yhteisistä teknisistä määräyksistä (ETA:n kannalta merkityksellinen teksti) (97/529/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (1), sellaisena kuin se on viimeksi muutettuna direktiivillä 93/68/ETY (2), ja erityisesti sen 6 artiklan 2 kohdan toisen luetelmakohdan, sekä katsoo, että komissio on toteuttanut toimenpiteen sellaisten päätelaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, tätä päätöstä olisi tarkasteltava uudelleen, jotta varmistettaisiin ilmoitettujen tarkastuslaitosten johdonmukaisuus sovellettavien yhdenmukaistettujen standardien arvioinnissa, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan sellaisiin päätelaitteisiin, aktiiviset lisälaitteet mukaan lukien, jos lisälaitteet muuttavat päätelaitteen toimintaa jollakin olennaisten vaatimusten mukaisuuteen vaikuttavalla tavalla, jotka toimivat DCS 1800 -taajuusalueella ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. Tätä päätöstä sovelletaan myös päätelaitteisiin, jotka toimivat sekä GSM:n että DCS 1800 -taajuusalueilla. 2. Tässä päätöksessä vahvistetaan yhteiset tekniset määräykset 1 kohdassa tarkoitettujen päätelaitteiden puhelinsovellusten vaatimuksista. 2 artikla 1. Yhteiset tekniset määräykset sisältävät soveltuvat osat yhdenmukaistetusta standardista, jonka toimivaltainen standardointielin on valmistellut ja joka vastaa direktiivin 91/263/ETY 4 artiklan g alakohdassa tarkoitettuja olennaisia vaatimuksia. Viittaukset standardiin ja sen soveltuviin osiin ovat liitteissä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (3) ja 89/336/ETY (4) vaatimukset. 3 artikla Direktiivin 91/263/ETY 9 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen 2 artiklan 1 kohdassa tarkoitettua yhdenmukaistettua standardia tai varmistettava sen käyttö kuuden kuukauden kuluessa tämän päätöksen tiedoksi antamisesta. 4 artikla Tätä päätöstä tarkastellaan uudelleen viimeistään kuuden kuukauden kuluttua sen tekemisestä. 5 artikla Tämä päätös on osoitettu kaikille jäsenvaltioille. Tehty Brysselissä 9 päivänä heinäkuuta 1997. Komission puolesta Martin BANGEMANN Komission jäsen (1) EYVL N:o L 128, 23.5.1991, s. 1 (2) EYVL N:o L 220, 31.8.1993, s. 1 (3) EYVL N:o L 77, 26.3.1973, s. 29 (4) EYVL N:o L 139, 23.5.1989, s. 19 LIITE I Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Digitaalinen solukkopohjainen televiestintäjärjestelmä (II-vaihe); DCS 1800 ja GSM 900 -taajuusalueella toimivien matkaviestimien puhelinsovellusten vaatimukset ETSI Euroopan telealan standardointilaitos (ETSI) ETSIn sihteeristö TBR 32 - tammikuu 1997 (lukuun ottamatta alkusanoja ja mukaan lukien vain liitteessä II tarkoitetut vaatimukset) Lisätietoja Euroopan telealan standardointilaitos on neuvoston direktiivin 83/189/ETY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty neuvoston direktiivissä 83/189/ETY säädettyjen, asian kannalta merkityksellisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650 Route des Lucioles F-06921 Sophia Antipolis Cedex Euroopan yhteisöjen komissio DG XIII/A/2 - (BU 31 1/7) Rue de la Loi/Wetstraat 200 B-1049 Bruxelles/Brussel. (1) EYVL N:o L 109, 26.4.1983, s. 8 LIITE II Standardin TBR 32 soveltuvat osat TBR-viite TBR 32-14.4.3 TBR 32-30.1 TBR 32-30.2 TBR 32-30.3 TBR 32-30.4 TBR 32-30.5.1 TBR 32-30.6.1 TBR 32-30.6.2 TBR 32-30.7.1 TBR 32-32.2 TBR 32-32.3 TBR 32-32.4 TBR 32-32.7 TBR 32-32.8 TBR 32-32.9 Jos tiettyjä testejä ei ole vielä määritelty, valmistajien tai niiden jäsenvaltioissa olevien valtuutettujen edustajien on esitettävä valitulle ilmoitetulle tarkastuslaitokselle vakuutus kyseisissä testeissä testattavien olennaisten vaatimusten noudattamisesta sekä toimenpiteistä, jotka on toteutettu olennaisten vaatimusten noudattamiseksi.